ไปรู้จัก Brexit แบบเร็วๆกันหน่อย - FINNOMENA
6 พ.ย. 2563

ฺBrexit คืออะไร?
ฺBrexit เป็นการรวมคำระหว่าง British + Exit ถูกใช้เรียกถึงเหตุการณ์ที่มีแนวโน้มว่า อังกฤษ อาจจะขอแยกตัวออกจากการเป็นสมาชิกสหภาพยุโรป (กลุ่ม EU) เหมือน Grexit ในอดีต (Greece + Exit)
ทำไมอยู่ดีๆ พูดกันเรื่องนี้?
อังกฤษ จะมีการทำประชามติ ให้ประชาชนโหวตในวันที่ 23 มิ.ย. ปีนี้ ว่า คนในประเทศต้องการเห็นอังกฤษอยู่ใน EU ต่อไป หรืออยากให้แยกออกมาซะ
ก็อีกตั้งนานนิ ไม่เห็นน่าตื่นเต้นเลย
เหตุการณ์ดูมีโอกาสที่คะแนนโหวตจะเทไปว่า อยากแยกตัวมากขึ้น เมื่อนาย Boris Johnson นายกเทศมนตรีกรุงลอนดอน บอกว่าจะรณรงค์ให้อังกฤษแยกตัวในการทำประชามติวันที่ 23 มิ.ย. นี้ ไม่ใช่แค่นั้น รัฐมนตรี 6 คนในรัฐบาลชุดนี้ของนาย David Cameron ก็แสดงจุดยืนว่า จะสนับสนุนการแยกตัว ทั้งๆที่ David Cameron รณรงค์ให้อยู่ต่อ (ไม่รู้ไปสัญญากับประชาชนว่าจะให้โหวตประชามติทำไมเนอะ)
รูปประกอบที่ 1 : นาย Boris Johnson
ที่มา : ฺhttp://www.telegraph.co.uk
ทำไมประชาชนจำนวนไม่น้อยอยากออกจาก EU?
1. เพราะปัญหาหนี้ในยุโรป มันกระทบต่อสมาชิกทั้งหมด แสดงให้เห็นว่า คนอังกฤษบางส่วนไม่อยากแบกปัญหานี้
2. มีกลุ่มคนที่ต่อต้านการไหลเข้ามาทำงานของคนต่างชาติ และปัญหาผู้อพยพที่ไหลเข้ามาในกลุ่ม EU
3. มีกลุ่มคนที่อยากให้อังกฤษมีเสรีในการจัดทำข้อตกลงทางการค้ากับประเทศอื่นๆ ไม่ใช่ต้องไปขออนุญาตกลุ่ม EU ทุกครั้ง
แล้วถ้าออกจาก EU จริง จะเกิดอะไรขึ้น?
ระยะสั้น หลังจากที่มีการประกาศว่าจะทำประชามติปั๊บ เงินปอนด์อ่อนค่าลงเกิน -2% ต่อดอลลาร์สหรัฐฯ ต่ำที่สุดในรอบ 7 ปีทีเดียว แสดงให้เห็นว่า ถ้าออกจริงๆ เงินปอนด์คงอ่อนค่าได้อีก (รึเปล่า?)
ระยะยาว เว็ปไซส์ www.thetimes.co.uk บอกว่า ผู้ประกอบการกว่า 200 คนไม่เห็นด้วยกับการแยกตัว เพราะมันจะทำให้เกิดความเสี่ยงต่อเศรษฐกิจภาพรวม จากโครงสร้างการจ้างงาน และการลงทุนที่เปลี่ยนไป
รูปประกอบที่ 2 : ค่าเงินปอนด์ต่อดอลล่าร์สหรัฐฯ ต่ำที่สุดในรอบ 7 ปี
ที่มา : ฺBISNEWS
แล้วโอกาสที่อังกฤษจะออกจาก EU มีสูงไหม?
จากการรวบรวมโพล 6 สำนักของแหล่งข่าว www.telegraph.co.uk ตอนนี้ ประชาชนที่อยากให้อังกฤษอยู่ใน EU อยู่ที่ 54% และโหวตออกจาก EU 46%
และเว็ปไซส์ www.oddschecker.com เปิดให้พนันว่า สุดท้าย อังกฤษจะอยู่หรือไม่อยู่ใน EU อัพเดทล่าสุด นักพนันเลือกข้างว่าอยู่ต่อ 52.95% ขณะที่อีก 47.05% เลือกว่าออกจาก EU
รูปประกอบที่ 3 : BREXIT REFERENDUM BETTING ODDS
ที่มา : ฺwww.oddschecker.com
ถ้าออกจริงๆ จะผลกระทบต่อไทย จะมีไหม?
ความเห็นส่วนตัวคิดว่า ระยะสั้น ‘ไม่มีผล’ อย่างมีนัยสำคัญอะไรครับ แต่ระยะยาว ถ้าการออก มันทำให้กลุ่ม EU เสียความแข็งแกร่งละก้อ อย่าลืมว่า ไทยเราส่งออกไป Euro Zone เกิน 10% ของยอดส่งออกทั้งหมด ดังนั้นคงโดนบ้างละครับ … ผมเดาว่า ก็แค่เล่นข่าวให้ตื่นตกใจ ไม่คิดว่า อังกฤษจะออกจากสหภาพยุโรปง่ายๆครับ ^^
ไว้ติดตามดูกันต่อไปครับ
แหล่งที่มาของข้อมูล :-
http://www.theguardian.com/business/live/2016/feb/24/pound-falls-brexit-referendum-ryanair-business-live
http://www.telegraph.co.uk/business/2016/02/22/will-the-uk-leave-the-eu-how-to-track-the-odds-of-a-brexit/
http://www.oddschecker.com/politics/british-politics/eu-referendum/referendum-on-eu-membership-result
คำเตือน
• การลงทุนมีความเสี่ยง ผู้ลงทุนควรศึกษาข้อมูลก่อนการตัดสินใจลงทุน
• ผลการดำเนินงานในอดีตไม่ได้เป็นเครื่องยืนยันผลการดำเนินในอนาคต
• การนำเสนอข้อมูลข้างต้น มิใช่การให้คำแนะนำการลงทุน
• การลงทุนใดๆ ต้องเกิดจากการศึกษา วิเคราะห์ข้อมูลและตัดสินใจลงทุน บนความเสี่ยงที่รับได้ของนักลงทุนเอง
• ทางผู้ให้ข้อมูลขอสงวนสิทธิ์ ไม่รับผิดชอบต่อความสูญเสียในทุกกรณีที่อาจเกิดขึ้นจากการให้ข้อมูลข้างต้น
แท็ก:
แชร์บทความ:
ผู้เขียน
Mr.Messenger
"ชยนนท์ รักกาญจนันท์ หรือ รู้จักกันในนามแฝงในเว็บบอร์ดพันทิพย์ ห้องสินธร ว่า “Mr.Messenger” เจ้าของ Blog http://iammrmessenger.com ปัจจุบันปฏิบัติหน้าที่เป็นผู้บริหารสูงสุดสายงาน Wealth Management และ กรรมการบริหาร บลน.ฟินโนมีนา"